2. ลักษณะการประกอบธุรกิจ

(1) นายอัลเบอร์ต ยุคเกอร์ และนายเฮนรี่ ซิกก์ ชาวสวิส เป็นผู้ก่อตั้ง ห้างยุคเกอร์ แอนด์ ซิกก์
แอนด์โกเมื่อปี พ.ศ. 2425 และได้เปลี่ยนชื่อเป็น ห้างเบอร์ลี่ ยุคเกอร์ แอนด์โก เมื่อปี พ.ศ.
2467 ในปี พ.ศ. 2500 นายวอลเตอร์ ลิโอ ไมเยอร์
ได้เข้ามาบริหารงานและได้เปลี่ยนแปลงการดำเนินงานแบบหุ้นส่วนภายในครอบครัวเป็นรูปบริษัทในปี
พ.ศ. 2508 และต่อมาเป็นบริษัท เบอร์ลี่ ยุคเกอร์ จำกัด ในปี พ.ศ. 2511 บริษัท เบอร์ลี่
ยุคเกอร์ เป็นหนึ่งในเจ็ดบริษัทแรกที่เข้าเป็นบริษัทจดทะเบียนในตลาดหลักทรัพย์เมื่อปี พ.ศ. 2518
และปี พ.ศ. 2536 ได้แปรสภาพเป็น บริษัท เบอร์ลี่ ยุคเกอร์ จำกัด (มหาชน) เมื่อปี 2528
กลุ่มเฟิร์สแปซิฟิคได้เข้ามาเป็นผู้ถือหุ้นใหญ่ของบริษัท จนถึงวันที่ 19 ธันวาคม 2544
กลุ่มเฟิร์สแปซิฟิค ได้ขายเงินลงทุนทั้งหมดร้อยละ 83.5 ให้กับบริษัท นครชื่น จำกัด
ซึ่งเป็นบริษัทในกลุ่มบริษัท ทีซีซี โฮลดิ้ง เป็นกลุ่มผู้ถือหุ้นรายใหญ่ของบริษัทจนถึงปัจจุบัน

(2) เบอร์ลี่ ยุคเกอร์ แบ่งธุรกิจหลักเป็น 6 กลุ่ม ดังนี้ บรรจุภัณฑ์ สินค้าอุปโภคบริโภค
ผลิตภัณฑ์ด้านเทคนิคและอุตสาหกรรม ก่อสร้างและวิศวกรรม โลจิสติกส์ และเทคโนโลยีสารสนเทศ
มีบริษัทย่อยที่สำคัญ 11 บริษัท เบอร์ลี่ ยุคเกอร์และบริษัทย่อย ประกอบธุรกิจทั้งการผลิต
การจัดจำหน่าย และการให้บริการ

บรรจุภัณฑ์

มีบริษัทย่อย 2 บริษัท คือบริษัท อุตสาหกรรมทำเครื่องแก้วไทย จำกัด (มหาชน)
เป็นผู้ผลิตบรรจุภัณฑ์แก้ว และจำหน่ายให้ฝ่ายผลิตภัณฑ์เครื่องแก้วของเบอร์ลี่ ยุคเกอร์
เป็นผู้ทำการตลาดและจัดจำหน่ายเกือบทั้งหมด บริษัทจำหน่ายเองในกลุ่มลูกค้าต่างประเทศ
บริษัทเป็นผู้ผลิตบรรจุภัณฑ์แก้วเอกชนชั้นนำในประเทศ รายได้หลักประมาณร้อยละ 99.6
ได้จากการจำหน่ายขวดแก้วให้แก่กลุ่มอุตสาหกรรมใหญ่ ๆภายในประเทศ บริษัท เบอร์ลี่ ไดน่าพลาส
จำกัด เป็นผู้ผลิต การตลาดและจัดจำหน่ายบรรจุภัณฑ์พลาสติกแข็งสำหรับสินค้าอุปโภคบริโภค

สินค้าอุปโภคบริโภค

มีบริษัทย่อย 4 บริษัท เป็นผู้ผลิตสินค้า
การตลาดและจัดจำหน่ายสินค้าที่เป็นเครื่องหมายการค้าของบริษัทและบุคคลอื่น บริษัท เบอร์ลี่
ยุคเกอร์ เซลล็อกซ์ จำกัด เป็นผู้ผลิตกระดาษอนามัยที่เป็นตราของตนเองเช่น เซลล็อกซ์ ดิออน
แม็กซ์โม เป็นต้น ผลิตกระดาษชำระม้วนใหญ่ และรับจ้างผลิตกระดาษอนามัย

ให้แก่บุคคลภายนอกเช่นกัน บริษัท เบอร์ลี่ ยุคเกอร์ ฟู้ดส์ จำกัด เป็นผู้ผลิต
การตลาดและจัดจำหน่าย ขนมขบเคี้ยวทอดกรอบและขนมอบกรอบ ที่เป็นตราของบริษัท เช่น เทสโต
ปาร์ตี้ แคมปัส ไบตี้ และ โดโซะ
เป็นต้น บริษัท รูเบียอุตสาหกรรม จำกัด ดำเนินธุรกิจรับจ้างผลิตสินค้าเครื่องใช้ส่วนตัว สบู่ ลูกอม
ช็อคโกแลต แป้งหอม โรลออน และผลิตสินค้าที่เป็นตราของบริษัท เช่น สบู่นกแก้ว สบู่เหลวแพรอท
เป็นต้น บริษัท บีเจซี มาร์เก็ตติ้ง จำกัด
ให้บริการด้านการตลาดและจัดจำหน่ายสินค้าอุปโภคบริโภคภายใต้ตราของเบอร์ลี่ ยุคเกอร์
ที่ผลิตจากกลุ่มบริษัท รวมทั้งทำการตลาดและจัดจำหน่ายสินค้าจากบริษัทคู่ค้าที่เป็นตัวแทนจัดจำหน่าย
สินค้าใหม่ๆ อาทิ ผลิตภัณฑ์น้ำผลไม้ตรากาโตะ อาหารกระป๋องตรา ทีซีบี ผลิตภัณฑ์กะทิเอทิพย์
และสบู่เดอร์มาพอน เป็นต้น

ผลิตภัณฑ์ด้านเทคนิคและอุตสาหกรรม

บริษัท บีเจซี เทรดดิ้ง จำกัด ดำเนินธุรกิจด้านการตลาด จัดจำหน่ายและบริการ
สินค้าหลากหลายประเภท ได้แก่ ผลิตภัณฑ์ทางการแพทย์ ผลิตภัณฑ์เทคโนโลยีทางภาพ
อุปกรณ์เครื่องใช้สำนักงาน
ที่เป็นตราสินค้าของบุคคลอื่นทั้งจากภายในและสินค้านำเข้าจากต่างประเทศ บริษัท เบอร์ลี่ ยุคเกอร์
สเปเชียลตี้ส์ จำกัด ดำเนินธุรกิจการตลาดและจัดจำหน่าย เคมีอุตสาหกรรม
สารปรุงแต่งและส่วนผสมอาหาร เป็นต้น

ก่อสร้างและวิศวกรรม

บริษัท บีเจซี เอ็นจิเนียริ่ง จำกัด ดำเนินธุรกิจเป็นตัวแทนจำหน่ายและทำการตลาด ออกแบบ
ติดตั้งและบริการหลังการขาย สำหรับผลิตภัณฑ์อุปกรณ์และระบบวิศวกรรม
ทั้งที่เป็นตราสินค้าบริษัทเองและ

ตราสินค้าจากผู้อื่นที่นำเข้าจากต่างประเทศ บริษัท ไทย-สแกนดิค สตีล จำกัด ประกอบธุรกิจ
ผลิตและออกแบบโครงสร้างเหล็กเสาสายส่งไฟฟ้าแรงสูง และเสาสายส่งโทรคมนาคม
กลุ่มลูกค้าทั้งภายในและต่างประเทศ

โลจิสติกส์

บริษัท เบอร์ลี่ ยุคเกอร์ โลจิสติกส์ จำกัด ให้บริการด้านคลังสินค้า การกระจายสินค้าทั่วประเทศ
และการเดินพิธีการศุลกากรนำเข้าและส่งออก ให้บริการแก่กลุ่มบริษัทและนิติบุคคลทั่วไป

เทคโนโลยีสารสนเทศ

บริษัท ที.ซี.ซี เทคโนโลยี จำกัด (บริษัทร่วม ซึ่งเบอร์ลี่ ยุคเกอร์ถือหุ้นร้อยละ 34) ดำเนินธุรกิจ
ศูนย์คอมพิวเตอร์ ให้บริการด้านโครงสร้างพื้นฐานระบบสารสนเทศ การให้บริการ Managed
Hosting และเทคโนโลยีทางอินเทอร์เน็ตสำหรับองค์กร หรือหน่วยงานทั่วไป

โครงสร้างการถือหุ้นของกลุ่มบริษัท เบอร์ลี่ ยุคเกอร์

(เอกสารแนบ 3 เรื่องลักษณะการประกอบธุรกิจ (ข้อ 2))

(3) โครงสร้างรายได้

(เอกสารแนบ 3 เรื่องลักษณะการประกอบธุรกิจ (ข้อ 3))

(4) เป้าหมายการดำเนินธุรกิจ

ความก้าวหน้าของวัตถุประสงค์หลักในปี 2549

ในปี 2549 นับเป็นปีที่เกิดเหตุการณ์ต่อเนื่องหลายอย่างจากปี 2548 ซึ่งมีลักษณะเป็นปัจจัยเชิงลบ
ไม่ว่าจะเป็นการเพิ่มขึ้นของต้นทุนวัตถุดิบ ราคาน้ำมัน อัตราดอกเบี้ยขาขึ้น ปัญหาอุทกภัยครั้งใหญ่
ครอบคลุมมากกว่า 40 จังหวัด ทางภาคเหนือและภาคกลาง
เหตุการณ์ความไม่สงบในสามจังหวัดภาคใต้ ตลอดจนภาวะภัยแล้ง
ซึ่งย่อมมีผลต่อภาวะการณ์ทางธุรกิจและผลประกอบการโดยรวมของบริษัท พอสมควร
แต่ก็เป็นส่วนน้อย เมื่อเทียบกับผู้ประกอบการอื่นๆ ทั่วไป ธุรกิจผลิตภัณฑ์ขวดแก้ว
ได้รับผลกระทบจากภาวะกำลังผลิตเกินความต้องการ และการแข่งขันที่รุนแรง
นอกเหนือจากต้นทุนการผลิตที่สูงขึ้นมาก และจำกัดการโฆษณาเครื่องดื่มแอลกอฮอล์
ซึ่งส่งผลต่อผลประกอบการในช่วงครึ่งปีแรกของ
ปี 2549 แต่สามารถฟื้นตัวได้ดีในไตรมาสสุดท้ายของปี ธุรกิจที่มีผลประกอบการดีกว่าที่คาดหมาย
ก็มีธุรกิจบรรจุภัณฑ์พลาสติกของบริษัทร่วมทุน กลุ่มธุรกิจโลจิสติกส์
ธุรกิจการค้าทางด้านเวชภัณฑ์และเครื่องมือแพทย์ เภสัชภัณฑ์มียอดขายเติบโตขึ้น
ทั้งจากผลิตภัณฑ์หลักที่มีอยู่และจากการขยายเข้าไปในส่วนของยารักษามะเร็ง ทางด้านวัคซีน
ที่ยังได้รับความไว้วางใจจากกรมควบคุมโรค กระทรวงสาธารณสุข
ในการประมูลวัคซีนโรคไข้สมองอักเสบ
และคณะกรรมการอาหารและยาในการประมูลยาลดความอ้วน
นอกจากนี้ยังได้มีการพัฒนาและวางรากฐานที่ดี
สำหรับการเจริญเติบโตในธุรกิจวัตถุปรุงแต่งสารอาหารและกลิ่นอาหาร
สารปรุงแต่งขนมปังและอาหารสัตว์ ซึ่งจะเห็นผลได้ชัดเจนในอนาคตอันใกล้
ธุรกิจผลิตกระดาษทิชชูที่โรงงานใหม่ในจังหวัดปราจีนบุรี ของบริษัท เบอร์ลี่ ยุคเกอร์ เซลล็อกซ์
ได้เน้นพัฒนาการผลิตให้ได้ผลผลิตสม่ำเสมอ เครื่องที่ 4 มีผลผลิตที่ดี
ทำให้บริษัทสามารถผลิตกระดาษทิชชูได้เต็มกำลังผลิตในไตรมาสที่สี่ของปีนี้ นอกจากนี้
เครื่องผลิตเยื่อจากเศษกระดาษก็ได้ติดตั้งแล้วเสร็จ และเริ่มผลิตเยื่อในเดือนพฤษภาคม 2549
คุณภาพสินค้าที่ผลิตจากเยื่อรีไซเคิลได้รับการยอมรับจากผู้บริโภคเป็นอย่างดี
ด้วยกำลังการผลิตที่เพิ่มขึ้นจากโรงงานในปราจีนบุรี
ยอดขายที่เพิ่มขึ้นนี้ส่วนหนึ่งมาจากการขายลูกกระดาษให้กับโรงงานแปรรูปกระดาษทิชชูทั้งในและนอกประเทศ
ธุรกิจผลิตขนมขบเคี้ยวของบริษัท
เบอร์ลี่ ยุคเกอร์ ฟู้ดส์ ในระหว่างปีได้รับอนุมัติให้ลงทุนติดตั้งเครื่องจักรใหม่สำหรับผลิตข้าวเกรียบ
เพื่อสนับสนุนการเจริญเติบโตขององค์กรและการพัฒนาธุรกิจใหม่ ๆ ในอนาคต
คาดว่าจะติดตั้งแล้วเสร็จต้นปี 2550 นอกจากนี้ เบอร์ลี่ ยุคเกอร์ ฟู้ดส์
ยังได้ลงทุนและเน้นเรื่องการฝึกอบรมให้แก่พนักงาน
เพื่อเสริมสร้างทีมงานที่แข็งแกร่งสำหรับอนาคตข้างหน้า
อีกทั้งยังได้ว่าจ้างที่ปรึกษาจากภายในประเทศและต่างประเทศมาให้การฝึกอบรม
และให้การสนับสนุนด้านเทคนิคต่าง ๆ
กับพนักงานโดยเฉพาะในส่วนของฝ่ายผลิตและฝ่ายส่งเสริมการเกษตร

เป้าหมายการดำเนินธุรกิจในปี 2550

สำหรับทิศทางในปี 2550 บริษัทฯ จะมุ่งเน้นพัฒนาผลิตภัณฑ์ใหม่
ที่สามารถตอบสนองความต้องการของลูกค้า และโอกาสทางการตลาด
พร้อมกับเพิ่มคุณภาพการบริการเพื่อสร้างความพึงพอใจให้กับลูกค้า และรองรับการขยายธุรกิจ
ด้วยการเสริมสร้างความสามารถของบุคลากรหลักให้มีศักยภาพและความแข็งแกร่ง
ให้สามารถผลักดันเป้าหมายเชิงกลยุทธ์ให้สำเร็จลุล่วงได้อย่างมีประสิทธิภาพ
เพื่อเตรียมรับสภาพการแข่งขันที่คาดว่าจะรุนแรงขึ้น ในปี 2550 เบอร์ลี่ ยุคเกอร์
เซลล็อกซ์จะให้ความสำคัญแก่การแข่งขันด้านราคาและความหลากหลายของผลิตภัณฑ์เป็นอันดับแรก
ด้วยความตั้งใจที่จะแข่งขันในตลาดซึ่งเน้นโปรโมชั่นด้านราคาให้ได้มากขึ้น ในด้านการผลิต
บริษัทจะเน้นการปรับปรุงคุณภาพและการเพิ่มผลผลิต
อีกทั้งมีแผนที่จะใช้เยื่อรีไซเคิลจากโรงผลิตเยื่อให้มากขึ้นกว่าเดิม
เพื่อแก้ปัญหาต้นทุนราคาเยื่อกระดาษที่เพิ่มขึ้น
บริษัทจะเน้นการใช้มาตรการลดต้นทุนให้ดีที่สุดเท่าที่จะทำได้ บริษัท เบอร์ลี่ ยุคเกอร์ ฟู้ดส์ จำกัด
ในปี 2550 แม้ว่าสภาพเศรษฐกิจและราคาน้ำมันจะยังคงสูงอย่างไม่เปลี่ยนแปลง
แต่การคาดการณ์ก็บ่งชี้ว่า ตลาดขนมขบเคี้ยวน่าจะมีแนวโน้มที่จะเติบโตอย่างต่อเนื่อง สินค้าใหม่ ๆ
ในอุตสาหกรรมขนมขบเคี้ยวและสินค้าทดแทนประเภทอื่นๆ
จะเป็นปัจจัยหลักที่ช่วยให้การบริโภคเพิ่มมากขึ้น
อย่างไรก็ดีประเด็นทางด้านสังคมโดยเฉพาะอย่างยิ่งความกังวลเรื่อง “ปัญหาโรคอ้วนในเด็ก”
ก็อาจส่งผลกระทบต่อการเติบโตของอุตสาหกรรม
แต่บริษัทก็ยังมีความเชื่อมั่นว่าจะสามารถทำยอดขายและผลกำไรให้เติบโตขึ้นได้ในปี 2550
ด้วยแผนการทางการตลาดที่ดี รวมทั้งการวางตลาดสินค้าใหม่จากเครื่องผลิตขนมขึ้นรูป
อบกรอบ ฝ่ายผลิตของบริษัทจะเน้นเรื่องการปรับปรุงคุณภาพสินค้า
และฝ่ายบริหารเน้นคุณภาพของบุคลากร นอกเหนือจากนี้
แผนงานเพื่อลดต้นทุนค่าใช้จ่ายจะยังคงดำเนินต่อไป
และจะนำพลังงานทดแทนมาใช้ทั้งในส่วนของการผลิตตลอดจนการขนส่ง
ฝ่ายสินค้าเวชภัณฑ์ยังมุ่งมั่นที่จะดูแลสุขภาพอนามัยและคุณภาพชีวิตในสังคมไทยต่อไป
ด้วยการนำเสนอผลิตภัณฑ์คุณภาพในราคายุติธรรม และเภสัชภัณฑ์ที่ใช้เทคโนโลยีใหม่ๆ
การเริ่มนำระบบใหม่ e-Customs ของธุรกิจโลจิสติกส์ ที่เป็นระบบ
ไร้เอกสาร และการชำระเงินระบบ e-Payment มาใช้ในงานโลจิสติกส์ด้านสินค้าขาออก และในปี
2550 นี้ จะขยายการใช้บริการครอบคลุมถึงสินค้าขาเข้าด้วย ในปี 2550
ซึ่งมุ่งเน้นการบริการเพื่อสนับสนุนการเติบโตของธุรกิจทั้งในส่วนของลูกค้าภายในกลุ่มและนอกกลุ่ม
โดยการลงทุนเพิ่มเพื่อยกระดับระบบไอทีให้สามารถรับส่งข้อมูลด้วยคลื่นวิทยุ หรือที่เรียกว่า RF
โดยไม่ใช้กระดาษเป็นสื่อ
เชื่อว่าจะเพิ่มประสิทธิภาพในการทำงานและการใช้ประโยชน์จากทรัพยากรได้มากขึ้น
และจะทำให้บริษัทฯอยู่ในสถานะเข้มแข็งพอที่จะแข่งขันในตลาดการรับบริหารโลจิสติกส์ได้ดี